ไอเอ็นจีไทยบาลานซ์จัดโปรโมชันคืนเงิน
บลจ.ไอเอ็นจี จัดโปรโมชันคืนเงินสดกระตุ้นยอด &#8220;ไอเอ็นจีไทยบาลานซ์ฟันด์&#8221; ชูผลตอบแทนดี ปันผลสม่ำเสมอ
8 ก.ย. 2554

บลจ.ไอเอ็นจี จัดโปรโมชันคืนเงินสดกระตุ้นยอด “ไอเอ็นจีไทยบาลานซ์ฟันด์” ชูผลตอบแทนดี ปันผลสม่ำเสมอ
นายต่อ อินทวิวัฒน์ ผู้ช่วยกรรมการผู้จัดการ ฝ่ายธุรกิจกองทุนและที่ปรึกษาการลงทุน บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) เปิดเผยว่า บริษัทได้จัดโปรโมชัน “ยิ้มเพิ่มมากขึ้นกับ Cash Back” สำหรับผู้ลงทุนในกองทุนเปิดไอเอ็นจีไทยบาลานซ์ฟันด์ โดยทุกๆ ยอดการลงทุน 1 แสนบาท จะได้รับ Cash Back หรือรับคืนเงินสด 150 บาท เมื่อลงทุนในกองทุนระหว่างวันที่ 1 ก.ย.14 ต.ค. 2554 โดยผู้ถือหน่วยลงทุนต้องถือครองหน่วยลงทุนจนถึงวันที่ 24 ก.พ. 2555 ซึ่งเชื่อว่าจะได้รับการตอบรับจากนักลงทุนเป็นอย่างดี
ทั้งนี้ กองทุนดังกล่าวเป็นกองทุนผสมที่ลงทุนทั้งในหุ้นและตราสารหนี้ในประเทศ โดยลงทุนไม่เกิน 65% แต่ไม่น้อยกว่า 35% ส่วนที่เหลือลงทุนในตราสารหนี้และสามารถปรับสัดส่วนการลงทุนในหุ้นให้สอดคล้องกับภาวะ
สำหรับผลตอบแทนของกองทุนดีต่อเนื่องและปันผลสม่ำเสมอถึง 19 ครั้ง รวม 15.6070 บาทต่อหน่วย โดยตั้งแต่จัดตั้งกองทุนเมื่อวันที่ 18 ก.ค. 2540-29 ก.ค. 2554 มีผลตอบแทนรวม 319.30% สูงกว่าดัชนีเปรียบเทียบที่ 115.70% โดย 10 ปีที่ผ่านมา ผลตอบแทนเฉลี่ยย้อนหลังต่อปีอยู่ที่ 30.86% และย้อนหลัง 1 ปี อยู่ที่ 19.10% สูงกว่าดัชนีเปรียบเทียบซึ่งอยู่ที่ 16.01%